Suchinthana/ta-wikipedia huggingface dataset:
சுடர்மணி (நூல்)

சுடர்மணி என்னும் கிறித்தவக் காப்பியம் ஆசுகவி எஸ்.ஆரோக்கியசாமி என்பவரால் பாடப்பெற்று 1976ஆம் ஆண்டு முதற்பதிப்பாக வெளிவந்தது.

நூற்பெயர் விளக்கம்

சுடர்மணி என்னும் தலைப்பு என்றும் சுடரும் மணி எனப் பொருள்தரும். இறப்பு, நிகழ்வு, எதிர்வு என்னும் முக்காலங்களிலும் ஒளிவீசும் சுடராக இயேசு கிறிஸ்து இருப்பதை சுடர்மணி எனும் சொல் உணர்த்துகிறது.

இந்நூலில் காப்பியக் கூறுகள் சிலவே உள்ளன என்பதால் வரலாறு கூறும் காப்பியம் என்னும் வகையதாகக் கருதப்படலாம்.

நூல் எழுதப்பெற்ற நோக்கம்

ஆசிரியர் நூலின் முன்னுரையில் பின்வருமாறு கூறுகிறார்: தேம்பாவணியும் இரட்சணிய யாத்திரிகமும் இயேசு பெருமானின் வரலாற்றைக் கூறுவனவாயினும் அவை அதனை முற்றக் கூறுவனவாயில்லை. இக்குறையை நீக்கி, இயேசுவின் வரலாற்றை முழுவதுமாகக் கூறும் செய்யுள் நூல் ஒன்றை இயற்றவேண்டும் என்ற எண்ணத்தால் இக்காப்பியம் பாடப்பட்டது.

இயேசு சபையைச் சார்ந்த அருள்திரு ஜே.எஃப். பெர்னாண்டோ என்பவர் எழுதியிருந்த "சேசு கிறிஸ்து நாதரின் ஜீவிய சரித்திரம்" என்னும் நூலை அடியொற்றி சுடர்மணி என்ற தலைப்பில் இயேசுவின் வாழ்க்கையைச் செய்யுளாக வடித்ததாக நூலாசிரியர் கூறுகிறார்.

நூலின் பிரிவுகள்

சுடர்மணி என்னும் காப்பியம் நான்கு காண்டங்களைக் கொண்டுள்ளது. அவை: பால காண்டம், உபதேச காண்டம், மீட்புக் காண்டம், உத்தான காண்டம் என்பவை. பால காண்டம் நான்கு படலங்களையும், உபதேச காண்டம் முப்பது படலங்களையும், மீட்புக் காண்டம் பத்து படலங்களையும், உத்தான காண்டம் மூன்று படலங்களையும் கொண்டுள்ளன.

நூல் முழுவதும் 1200 பாடல்களை உள்ளடக்குகிறது.

சில பாடல்கள்
அவையடக்கம்

வளர்மதி ஒளியில் மின்னும் மின்மினி போலும் வானில்
விளங்கிடும் பரிதி முன்னே விளக்கொளி தருதல் போலும்
குளமலர்க் கமலம் முன்னே கொட்டியும் மலர்தல் போலும்
அளவிலான் வாழ்க்கை நூலை அடியனும் எழுத லுற்றேன்.

சிலுவைச் சுமையால் விழுந்த இயேசுவுக்கு இயற்கை ஆறுதல் அளித்தல்

நின்ற மரங்கள் தம்கிளையால் நிகரே இல்லான் தாள்வணங்கிஎன்றும் அழியான் மிதியடியாய் இன்றே அழியும் தம்மலரைமுன்னே தூவித் தரைதன்னை மென்மைப் படுத்த முன்வந்ததையேஇன்றும் எண்ணி மரங்கள் எல்லாம் இலைப்பூ உதிர்க்கக் காண்கின்றோம்.ஆதாரம்

இர.ஆரோக்கியசாமி, கிறித்தவ இலக்கிய வரலாறு'', கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).

கிறித்தவத் தமிழ்க் காப்பியங்கள்
1976 தமிழ் நூல்கள்
அஞ்செட்டி

அஞ்செட்டி, தமிழ்நாட்டில் கிருஷ்ணகிரி மாவட்டம், அஞ்செட்டி வட்டம், தளி  ஊராட்சி ஒன்றியத்தைச் சேர்ந்த ஊராட்சி ஆகும்

இந்த ஊராட்சிப் பகுதியில் எருமுதனப்பள்ளி, தெவன்தொட்டி, பயில்காடு, ஏலுமனை தொட்டி, மாவனட்டி, மரியாலம், பனை, பனை வசதொட்டி, காமாச்சிபுரம், வன்னாத்திபட்டி, தாம்சனப்பள்ளி, சித்தாண்டபுரம், சீங்கோட்டை, புதூர், ஏரிக்கோடி, மிட்டாதாரன் கோட்டாய், ராமர் கோவில் என மொத்தம் 37 கிராமங்கள் இருக்கின்றன. இந்த ஊராட்சியின் மக்கள் தொகை 26450 ஆக உள்ளது. அஞ்செட்டி நகரம் முந்தைய சேலம் மாவட்டத்தில் ஒரு பகுதியாக இருந்தது.

பெயர் வரலாறு 
இவ்வூர் பெயர் குறித்து கெலமங்கலம்-இராயக்கோட்டை சாலையின் மேற்குப் புறத்தில் உள்ளஈர்லு குடில் என்ற இடத்தில் கிடைத்த நடுகல் கல்வெட்டில் குறிக்கபட்டுள்ளது. இது கி.பி. 1040 ஆண்டைச் சேர்ந்த இராசேந்திர சோழனின் 28 ஆவது ஆட்சியாண்டைச் சேர்ந்த நடுகல் கல்வெட்டு ஆகும். இதில் அஞ்சிட்டம் என்று அஞ்செட்டி குறிக்கபட்டுள்ளது. இதில் குறிக்கப்பட்டுள்ள அஞ்சிட்டம் என்பதில் உள்ள இகாரம் எகரமாக திரிந்து நிலையீற்று இறுதி முன் அகரம் இகரமாகி, இறுதி மகரம் கெட்டு அஞ்செட்டி என்று பிற்காலத்தில் மாறியுள்ளது.

சிறப்பு
இங்கு 10-06-1964 அன்று அப்போதைய சென்னை மாகாண முதல்வர் காமராசரால் அரசு உயர்நிலைப்பள்ளி திறந்து வைக்கப்பட்டது. தற்போது இப்பள்ளி மேல்நிலைப்பள்ளியாகத் தரம் உயர்த்தப்பட்டு இருக்கிறது.
வருடத்திற்கு சுமார் 1300 மாணவர்கள் இங்கு படிக்கின்றனர்.
எருமுதனப்பள்ளி வனப்பகுதியில் சுமார் 2000 வருடம் பழமை வாய்ந்த குளம் மற்றும் அக்கால மக்களால் வழிபடப்பட்ட வன தேவதை கோவில்கள் உள்ளன.
மேலும் இங்கு மிகப்பழமை வாய்ந்த அக்கால மக்களால் கட்டப்பட்ட கல் வழித்தடங்கள் மற்றும் ஊர்  எல்லையை  சுற்றிலும்  கல்லினால் கட்டப்பட்ட கல் கோட்டைகள் இன்றும் காணக்கிடைக்கின்றன.

சுற்றுலா தலங்கள்
இப்பகுதியை சுற்றிலும் ஆயிரத்திற்கும் மேற்பட்ட கோவில்களும், 30க்கும் மேற்பட்ட உயர் மலைகளும் உள்ளன. வளைவான சாலைகளும், மலை கால் வழித்தடங்களும் (எருமுத்தனப்பள்ளி) காணக்கிடைக்கின்றன.

ஊரில் உள்ள கோயில்கள் 
 அஞ்செட்டி மாரியம்மன் கோயில்
 அஞ்செட்டி முத்துராய சுவாமி கோயில்
 அஞ்செட்டி அனுமந்தராய சுவாமி கோயில்

மேற்கோள்கள்

கிருஷ்ணகிரி மாவட்டத்திலுள்ள கிராமங்கள்
சதரூபை

சதரூபை என்பவர் இந்து தொன்மவியலின் அடிப்படையில் பிரம்மா தோற்றுவித்த முதல் பெண்மணி ஆவார். இவர் சுவாயம்பு மனு என்பவரை மணந்து கொண்டார்.

சுவாயம்பு மனு சதரூபை தம்பதிகளுக்கு பிரியவிரதன், உத்தானபாதன் என்னும் இரு மகன்களும், பிரசூதி, ஆகுதி என்ற இரு மகள்களும் பிறந்தனர். இவர்களில் பிரசூதிக்கு பிரம்மாவின் மானசீக குமாரனும், பிரஜாபதியுமான தட்சனை மணம் செய்வித்தார்கள். ஆகுதிக்கு ருசி என்பவரை மணம் செய்விதிதார்கள்.

ருசி மற்றும் ஆகுதி தம்பதிகளுக்கு யக்கியன் என்ற மகனும், தட்சினை என்ற மகளும் பிறந்தார்கள்.

இவற்றையும் காண்க
வைவஸ்தமனு

மேற்கோள்களும் குறிப்புகளும்

வெளி இணைப்புகள்

இந்து தொன்மவியல் மாந்தர்
கச்சத்தீவு உரிமைச் சிக்கல்

இராமநாதபுரம் அரசருக்கு சொந்தமாக இருந்த கச்சத்தீவை 1974 ஆம் ஆண்டு இலங்கைக்கு இந்தியா ஒப்பந்தத்தின் மூலம் விட்டுக் கொடுத்தது. தமிழக மீனவர்கள் இலங்கை கடற்படையினரால் அடிக்கடி தாக்கப்பட்டும் கொல்லப்பட்டும் வருவதை அடுத்து இத்தீவு பற்றிய உரிமை தமிழக அரசியலில் முக்கிய அங்கம் வகிக்கிறது. கச்சத்தீவை மீட்டு இந்தியாவின் பகுதியாக உரிமை நிலைநாட்டிட ஒன்றிய அரசு நடவடிக்கை எடுக்க வேண்டும் என்று தமிழ்நாடு சட்டமன்றத்தில் தீர்மானம் நிறைவேற்றப்பட்டிருக்கிறது. இந்தியாவுடன் இணைக்க வழியுறுத்தி பல்வேறு கட்சித் தலைவர்கள் அறிக்கைகள் வெளியிட்டுள்ளனர். இந்திய அரசு உச்சநீதி மனறத்தில் கச்சத் தீவை இலங்கை அரசுக்கு தாரை வார்த்து தரவில்லை என உறுதிமொழி வழங்கியுள்ளது. 

தற்போதைய முதல்வர் செ. செயலலிதா அவர்கள் கச்சத்தீவை இலங்கைக்கு "தாரைவார்த்தது" சட்டப்படி தவறு என்று உச்சநீதிமன்றத்தில் மனு அளித்தார். அதனை ஏற்றுக்கொண்ட அறமன்றம் இந்திய ஒன்றிய அரசிற்கு தாக்கீது அனுப்பியது. தற்போது திமுக தலைவர் கருணாநிதி டெசோ அமைப்பின் தீர்மானப்படி கச்சத்தீவை இந்தியா இலங்கை ஒப்பந்தத்தின் படி விட்டுக் கொடுத்ததை ரத்து செய்து இந்தியா திரும்ப்ப் பெறவேண்டும் என்று உச்சநீதிமன்றத்தில் மனு தாக்கல் செய்துள்ளார். அதனை ஏற்றுக் கொண்ட அறமன்றம் மத்திய, மாநில அரசு, மற்றும் இராமநாதபுரம் மாவட்ட ஆட்சியர் ஆகியோருக்கு பதில் அளிக்க உத்தரவிட்டுள்ளது.

இதனையடுத்து முதல்வர் செல்வி செயலலிதா அவர்கள் இன்று வெளியிட்டுள்ள அறிக்கையில் கருணாநிதியை கடுமையாக சாடியுள்ளார். அதில் "தனது ஆட்சிக் காலத்தில் தடுத்து நிறுத்தாமல் இருந்துவிட்டு தற்போது தனக்கு சாதகமாக தீர்ப்பு வரும் என்று எதிர்பார்க்கும் நேரத்தில் அரசியல் ஆதாயத்திற்காக வழக்கு தொடுத்துள்ளார்" என்று குற்றம் சாட்டியுள்ளார்.

சட்டமன்றத்தில் தீர்மானம்
உச்சநீதிமன்றத்தில் நடைபெற்றுவரும் கச்சத்தீவு தொடர்பான வழக்கில் தமிழ்நாடு வருவாய்த்துறையையும் சேர்க்கவேண்டும் என்று தமிழ்நாடு சட்டமன்றத்தில் சூன் 13, 2011 அன்று தீர்மானம் நிறைவேற்றப்பட்டது.

தன் மீது விமர்சனக்கணைகளை வீசத்தான் இந்த தீர்மானம் என்று கருணாநிதி அறிக்கை வெளியிட்டார்.

மேற்கண்ட தீர்மானத்தில் பேசிய எதிர்கட்சித் தலைவர் விஜயகாந்து "வழக்கிற்கு பயந்தே கச்சத்தீவை தாரை வார்த்தார் கருணாநிதி" என்று சட்டமன்றத்தில் பேசினார்.

இன்னொரு தீர்மானம், தமிழ்நாடு சட்டமன்றத்தில் முதலமைச்சர் செயலலிதாவால் மே 3, 2013 அன்று கச்சத்தீவை மீட்க இந்திய ஒன்றிய அரசு நடவடிக்கை எடுக்கவேண்டும் என்று வலியுறுத்தி கொண்டுவரப்பட்டது. அத்தீர்மானத்தின் மீது பேசிய முதலமைச்சர் ஜெ. ஜெயலலிதா, முன்னாள் முதலமைச்சர் மு. கருணாநிதி மீது சரமாரியாக குற்றம் சாட்டினார்.

மேற்கோள்கள்

கச்சத்தீவு
உருத்திரன்

உருத்திரன்  () (Rudra) என்பவர் சைவ சமயக் கடவுளான சிவபெருமானால் அழிக்கும் தொழில் செய்ய உருவாக்கப்பட்டவர் ஆவார். ருத்திரன் என்றால் துன்பத்தை நீக்குபவர் என்று பொருள்.

உருத்ரன் படைக்கும் கடவுளான பிரம்மனின் மகன் என்று வாயுபுராணம் கூறுகிறது. பிரம்மா தனக்கு தன்னைப் போலவே ஒரு குழந்தை வேண்டுமென நினைத்த பொழுது ருத்தரன் அவர் மடியின் மீது தோன்றினார். அத்துடன் அழுதுகொண்டே இருந்தார். அதற்கு பிரம்மா காரணம் கேட்க, தனக்கு ஒரு பெயர் வேண்டுமென அக்குழந்தை கூறியது. பிரம்மா அக்குழந்தைக்கு ருத்ரன் என்று பெயரிட்டார்.

ஏகாதச (11) உருத்திரர்களின் பெயர்கள்
மகாதேவன் 
ருத்ரன் 
சங்கரன்
நீலலோகிதன் 
ஈசானன்
விஜயன் 
வீமதேவன் 
சவும்யதேவன்
பவோத்பவன்
கபாலிகன் 
ஹரன்

இவற்றையும் காண்க
 ஸ்ரீருத்ரம் (நூல்)
 சிவ வடிவங்கள்

மேற்கோள்களும் குறிப்புகளும்

வெளி இணைப்புகள்
 ருத்ரம் நமகம்
 ருத்ரம் சமகம்
 மகா ம்ருத்யுஞ்ச மந்திரம் 108 முறை செபித்தல்  

சைவ சமயம்
இந்துக் கடவுள்கள்
சாம்பவான்

சாம்பவான் () ஜாம்பவான் இராமாயணம் முதலான இந்தியத் தொன்மங்களில் கரடிகளின் வேந்தனாகச் சித்தரிக்கப்படும் ஓர் கதாபாத்திரம் ஆகும். சில இடங்களில் இவர் குரங்குகள் குலமொன்றைச் சேர்ந்தவராகச் சுட்டப்படுகின்றார். "இரிட்சர்" எனும் இக்குலமானது, பிற்கால இராமாயணங்களில் கரடிகளின் குலமாகச் சுட்டிக் காட்டப்படுகின்றது.

தொன்மக்கதை
சில புராணங்கள், பாற்கடலைத் தேவாசுரர் கடைந்தபோது சாம்பவானும் அதில் உதவியதாகவும், திருமாலின் வாமன அவதாரத்தில் அவரை ஏழு தடவைகள் சுற்றிவந்தவராகவும் கூறுகின்றன. இராமாயணத்தில், தான் யாரென்பதை மறந்திருந்த அனுமனுக்கு அவர்தம் மெய்யாற்றலை நினைவூட்டி, அவர் இலங்கைக்குச் சென்று சீதையைக் கண்டுவரும் பெருஞ்செயலுக்கு உதவியவராக சாம்பவான் சுட்டிக்காட்டப்படுகின்றார். மேலும்,, இராம-இராவண யுத்தத்தில் இந்திரசித்து]வால் இலக்குவன் மயக்கமுற்ற போது, அரிய மூ்லிகையை அனுமன் கொணர்ந்து இலக்குவன் உயிர்த்தெழக் காரணமானார். 

பாகவத புராணம், அரி வம்சம் மற்றும் விஷ்ணு புராணங்களில்,    கண்ணனுடன் மோதித் தோல்வியுற்ற ஜாம்பவான், பின் தன் மகள் ஜாம்பவதி மற்றும் சியமந்தக மணியையும் அவரிடம் ஒப்படைப்பவராக, சாம்பவான் வலம் வருகின்றார். மாபெரும் பலசாலியாக சாம்பவான் மிளிர்ந்திருக்கின்றார். இன்றும் குறித்த துறைகளில் முறியடிக்க முடியாத பெரும்பலம் வாய்ந்தவர்களை "ஜாம்பவான்" என்று புகழ்வது பெருவழக்காக இருக்கின்றது.

மேலும் பார்க்க 
 சியாமந்தக மணி

உசாத்துணைகள்

இராமாயணக் கதைமாந்தர்கள்
பாகவத புராண மாந்தர்
பாலே

பாலே (Ballet) என்பது இத்தாலியப் புரட்சியின் போது உருவான நடனம் ஆகும். பின்னர், பிரான்சு, ரசியா ஆகிய நாடுகளில் பரவலான நடனம் ஆகியது. பிரெஞ்சு கலைச்சொற்களை உள்ளடக்கி, நாட்டிய அமைப்பும் மேம்படுத்தப்பட்டது. உலகளவில் செல்வாக்கு பெற்ற இந்த நடனம் வேறு பல நடனங்களுக்கும் அடிப்படையாக அமைந்துள்ளது.

சொற்பொருள்
பாலெட் என்ற சொல் "βαλλίζω (குதித்தல்/ தாவுதல்)" என்ற கிரேக்க சொல்லில் இருந்து பிறந்தது. இது லத்தீனில் பல்லாரே எனவும் இத்தாலிய மொழியில் பாலெட்டோ என்றும் பின்னர் பிரெஞ்சு மொழியைச் சென்றடைந்தது. இதுவே பின்னர் ஆங்கிலத்தில் சேர்க்கப்பட்டது.

படங்கள்

மேற்கோள்கள்

நடன வகைகள்
மால்வேசியே

மால்வேசியே என்பது (தாவர வகைப்பாடு : Malvaceae; ஆங்கிலம்:mallows) பூக்கும் தாவரங்களிலுள்ள ஒரு குடும்பம் ஆகும். இக்குடும்பத்தில் 200 பேரினங்களும், அவற்றினுள் ஏறத்தாழ 2,300 இனங்களும் உள்ளன. உலகெங்கும் இத்தாவரங்கள் காணப்பட்டாலும். வெப்ப, மிதவெப்ப மண்டல
நாடுகளில் மிகுதியாக காணப்படுகின்றன, இக்குடும்பத் தாவரங்களுள், 22 பேரினங்களும். 125 சிற்றினங்களும் இந்தியாவில் வளர்வதாக கண்டறியப் பட்டுள்ளது. தமிழில் இதன் பெயரை பருத்திக் குடும்பம் எனலாம்.

வளரியல்பு
ஓராண்டு சிறு செடிகள் (எ,கா, மால்வா சில்வெஸ்ட்ரிஸ்) அல்லது பல ஆண்டு புதர் செடிகள் (எ,கா, ஹைபிஸ்கஸ் ரோசா-சைனென்சிஸ்) அல்லது மரங்கள் (எ,கா, தெஸ்பிசியா பாப்புல்னியா), இக்குடும்பத் தாவரங்களில் வழவழப்பான
மியூசிலேஜ் நீர்மம் காணப்படும், நட்சத்திர வடிவ மயிர் வளரிகள், தாவரத்தின்இளம் உறுப்புகளின் மீது காணப்படுகின்றன.நிலத்தின் மேல் காணப்படும் தண்டினையுடையது. நட்சத்திர வடிவ ரோமவளரிகளால்,இளம் தண்டு மூடிக் காணப்படும். இதன் வேர்,ஆணிவேர்த் தொகுப்பு ஆகும்.

இலையமைப்பு
இலைகள், இலைக்காம்புடையது. தனி இலை. முழுமையானது (எ,கா, தெஸ்பிசியா பாப்புல்னியா) அல்லது அங்கை வடிவ மடல்களையுடையது. (எ,கா) காஸிபியம் ஆர்போரியம்) மாற்றியலையமைவு. இலையடி செதிலுடையது. விளிம்பு பற்கள்
போன்றது (எ,கா, ஹைபிஸ்கஸ் ரோசா-சைனென்சிஸ்) மற்றும் வலைப்பின்னல் நரம்பமைப்புடையது.

ஊடகங்கள்

அடிக்குறிப்புகள்

செம்பட்டியல்
பன்னாட்டு இயற்கைப் பாதுகாப்புச் சங்கம் (International Union for Conservation of Nature) என்ற அமைப்பு வெளியிடும் இந்த சிவப்புப் பட்டியல் இனங்களின் வெவ்வேறு காப்பு நிலைகளை பட்டியலிடுகின்றது. அப்பட்டியலிலுள்ள, இக்குடும்பச்சிற்றினங்கள்(2013ஆண்டு-சூன்-கணக்குப்படி,  மொத்தம் 51) சில வருமாறு;-

Hibiscus kokio ssp. kokio என்பதைக் குறித்த தரவுகள் ஆய்வு செய்யப்படுகிறது.

வெளியிணைப்புகள்

catalogueoflife என்ற இணையப்பக்கத்தில், இக்குடும்ப பேரினங்களையும், சிற்றனங்களையும் காணலாம்.

பூக்கும் தாவரக் குடும்பங்கள்
தாவரவியல் பெயருடையக் கட்டுரைகள்
கீரைகள்
சிவ வடிவங்களின் பட்டியல்

அறுபத்து நான்கு சிவவடிவங்கள் என்பவை சைவர்களின் கடவுளான சிவனின் அறுபத்து நான்கு வடிவங்களாகும். இதனை சதுஷஷ்தி மூர்த்திகள் என்று சமசுகிருத மொழியில் அழைப்பர்.

64 வடிவங்கள்
அஷ்டாஷ்ட மூர்த்தங்கள் எனும் இரா. இராமகிருட்டிணனின் நூலில் சிவனின் அறுபத்து நான்கு வடிவங்களும், அவ்வடிவங்களின் மூலம் அடியார்களுக்குச் சிவன் அருளியமையும் குறிப்பிடப்பட்டுள்ளன. ஈக்காடு இரத்தினவேலு முதலியாரின் சிவ பராக்கிரமம் எனும் தமிழ் நூலிலும் இந்த அறுபத்து நான்கு வடிவங்கள் கூறப்பட்டுள்ளன.

சதாசிவ மூர்த்தியின் வடிவத்தில் உள்ள ஈசானம், தற்புருடம், அகோரம், வாமதேவம், சத்தியோசாதம் போன்ற ஐந்து முகங்களிலிருந்து, முகத்திற்கு ஐந்தாக இருபத்தியைந்து வடிவங்கள் தோன்றின. இவை மகேசுவர மூர்த்தங்கள் என்று அழைக்கப்படுகின்றன. இந்த மகேசுவர மூர்த்தங்களுடன் வேறு சில வடிவங்களும் இணைந்து அறுபத்து நான்கு வடிவங்களாக குறிப்பிடப்பட்டுள்ளன.

வகைப்பாடு
இந்த அறுபத்து நான்கு சிவவடிவங்களும் போக வடிவங்கள், யோக வடிவங்கள், கோப வடிவங்கள் (வேக வடிவங்கள்) என மூன்றாக பிரிக்கப்பட்டுள்ளன.

போக வடிவம்
 உமாமகேஸ்வர மூர்த்தி 
 சந்திரசேகர மூர்த்தி 
 ரிஷபாரூட மூர்த்தி 
 அர்த்தநாரீஸ்வர மூர்த்தி

யோக வடிவம்
 தட்சிணாமூர்த்தி
 ஞான தட்சிணாமூர்த்தி
 யோக தட்சிணாமூர்த்தி
 வீணா தட்சிணாமூர்த்தி
 சுகாசன மூர்த்தி

குரோத வடிவம்
 கங்காள மூர்த்தி 
 வீரபத்திர மூர்த்தி 
 திரிபுராந்தக மூர்த்தி
 கஜயுக்த மூர்த்தி
 காலந்தக மூர்த்தி

பிற சிவ வடிவங்கள்	

64 சிவ வடிவங்கள் தவிர்த்து எண்ணற்ற சிவ வடிவங்களை புராணங்கள் கூறுகின்றன. சைவ சமயக் கலைக்களஞ்சியம் கஜாரி, கஜமுக அனுக்கிரக மூர்த்தி, இராவண அனுக்கிரக மூர்த்தி, ஹரிவிரிஞ்சதாரணர், உருத்திரர்கள், முயலகவத மூர்த்தி, சர்வ சம்ஹாரர், யக்ஞேசுவரர், உக்கிரர் ஆகியவற்றை பட்டியலிடுகிறது.

காண்க
 மகேசுவர மூர்த்தங்கள்

வெளி இணைப்புகள்
 அறுபத்து நான்கு திருமேனிகளுக்கான விளக்கங்கள் படங்களுடன் பெண்மை டாட் காம்
 சிவனே பரம்பொருள் சிவபோகம் டாட் காம்

ஆதாரம்

சிவ வடிவங்கள்
சிவபெருமானின் பெயர் பட்டியல்

சைவ சமயத்தின் முழுமுதற் கடவுளான சிவபெருமானின் திருப்பெயர்களும், அவற்றின் பொருளும் இக்கட்டுரையில் பட்டியல் இடப்பட்டுள்ளன.

 அக்னிபுரீஸ்வரர்  
 அக்னீஸ்வரர்  
 அகஸ்தீஸ்வரர்  
 அசலேஸ்வரர்  
 அண்ணாமலையார்  
 அதுல்யநாதேஸ்வரர்  
 அபிமுக்தீஸ்வரர்  
 அபிராமேஸ்வரர்  
 அமிர்தகடேஸ்வரர்  
 அயவந்தீஸ்வரர்  
 அர்த்தநாரீஸ்வரர்  
 அரசலீஸ்வரர்  
 அருணஜடேசுவரர்  
 அவிநாசியப்பர்  
 ஆட்சீஸ்வரர்  
 ஆத்மநாதேஸ்வரர்  
 ஆதிமூலேஸ்வரர்  
 ஆதிரத்தினேஸ்வரர்  
 ஆபத்சகாயேஸ்வரர்  
 ஆம்ரவனேஸ்வரர்  
 ஆரண்யேஸ்வரர்  
 ஆலந்துறையார்  
 உச்சிநாதர்  
 உச்சிரவனேஸ்வரர்  
 உத்தவேதீஸ்வரர்  
 உத்திராபசுபதீஸ்வரர்  
 உத்வாகநாதர்  
 உமாமகேஸ்வரர்  
 உஜ்ஜீவநாதர்  
 ஊன்றீஸ்வரர்  
 எழுத்தறிநாதர்  
 எறும்பீஸ்வரர்  
 ஏகாம்பரநாதர்  
 ஏடகநாதர்  
 ஐயாறப்பன்  
 ஐராவதீஸ்வரர்  
 ஐராவதேஸ்வரர்  
 ஓணகாந்தேஸ்வரர்  
 கச்சபேஸ்வரர் 
 கச்சிஅனேகதங்காவதேஸ்வரர்
 கடம்பவனேஸ்வரர்  
 கடைமுடிநாதர்  
 கண்ணாயிரநாதர்  
 கண்ணாயிரமுடையார்  
 கபாலீஸ்வரர்  
 கரவீரநாதர்  
 கரைபுரநாதர் 
 கல்யாணபசுபதீஸ்வரர்  
 கல்யாண சுந்தரேஸ்வரர்  
 கல்யாண விகிர்தீஸ்வரர்  
 கற்கடேஸ்வரர்  
 கற்பகநாதர்  
 காசி விஸ்வநாதர்  
 காயாரோகணேஸ்வரர்
 காரணீஸ்வரர்
 காளத்தியப்பர்  
 கிருபாபுரீஸ்வரர்  
 குந்தளேஸ்வரர்  
 கும்பேஸ்வரர்  
 குற்றம் பொறுத்த நாதர்  
 குற்றாலநாதர்  
 கேடிலியப்பர்  
 கைச்சின்னேஸ்வரர்  
 கொடுங்குன்றநாதர்  
 கொழுந்தீஸ்வரர்  
 கோகிலேஸ்வரர்  
 கோடிக்குழகர் 
 கோடீஸ்வரர்  
 கோணேஸ்வரர்  
 கோமுக்தீஸ்வரர்  
 சக்கரவாகேஸ்வரர்  
 சகலபுவனேஸ்வரர் 
 சங்கமேஸ்வரர் 
 சங்காரண்யேஸ்வரர் 
 சட்டைநாதர் 
 சத்தியகிரீஸ்வரர்  
 சத்தியவாகீஸ்வரர்  
 சத்யநாதர்  
 சதுரங்க வல்லபநாதர்  
 சந்திரமவுலீஸ்வரர்  
 சப்தபுரீஸ்வரர்  
 சவுந்தர்யேஸ்வரர்  
 சவுந்தரேஸ்வர்  
 சற்குணநாதர்  
 சற்குணலிங்கேஸ்வரர்  
 சற்குணேஸ்வரர்
 சுகவனேஸ்வரர் 
 சோமேஸ்வரர் 
 சொக்கநாதர் 
 பட்டீஸ்வர்
 பரமேஷ்வர்
 தண்டீஸ்வரர்

இவற்றையும் காணவும்
 சிவனின் தமிழ்ப் பெயர்கள்
 அஷ்டோத்திர சத நாமாவளி
 சிவ சஹஸ்ரநாமம்

வெளி இணைப்புகள்

சைவ சமய பட்டியல் கட்டுரைகள்
பிரளயம்

இந்து தொன்மவியலின் அடிப்படையில் பிரளயம் என்பது அழிவாகும். பூலோகம் வெள்ளத்தினால் அழியுமெனவும், பூலோகம் முதலிய பதினான்கு உலகங்களை உடைய அண்டங்கள் அழிக்கப்படுமெனவும் கூறப்பட்டுள்ளது. பல இந்து நூல்கள் பூலோகப் பிரளயம் என்பது சதுர் யுகங்களின் இறுதியான கலியுகம் முடிவுறும் பொழுது ஏற்படும் என தெரிவிக்கின்றன. அப்பொழுது திருமால் கல்கி அவதாரம் எடுத்து உலகில் பாவம் செய்தவர்களை கொல்வதாகவும், அதன் பிறகு பெரு வெள்ளம் ஏற்பட்டு பூலோகம் அழியும் என்றும் கூறப்படுகிறது.

பிரளய வகைகள்

பிரளயங்களின் வகைகள் குறித்து இந்து சமய நூல்கள் பல்வேறு கருத்துகளை தெரிவிக்கின்றன. தேவாரத்தினுள் சிவபெருமானை ஏழு ஊழிகளுக்கும் ஒருவனானவன் என போற்றுகிறார். இதனால் ஏழுவகையான பிரளயங்கள் உள்ளதை அறியலாம்.

“ஊழி ஏழான ஒருவ போற்றி”
-தேவாரம் 6:55:8

 நித்திய பிரளயம்
 நைமித்திக பிரளயம்
 அவாந்தர பிரளயம்
 மத்திம பிரளயம்
 மகா பிரளயம்

என ஐந்து வகையான பிரளயங்கள் பற்றி சிலநூல்கள் குறிப்பிடுகின்றன.

சில புராணங்களில் பிரளயத்தின் வகைகள் விவரிக்கப்பட்டுள்ளன. நைமித்திகம், பிராகிருதம், ஆத்தியந்திகம் என மூன்றுவகையான பிரளயங்களையும் மகாபுராணங்களில் ஒன்றான விஷ்ணு புராணம் விவரிக்கிறது. தேயுப்பிரளயம் பற்றி கந்த புராணம் விவரித்துள்ளது.

இவற்றையும் காண்க
 பிரளய தாண்டவம்
 ஏகபாத மூர்த்தி
 கல்கி அவதாரம்

ஆதாரங்கள் மேற்கோள்கள்

வெளி இணைப்புகள்

இந்து மெய்யியல் கருத்துருக்கள்
இந்து அண்டவியல்
இந்து தொன்மவியல்
அந்தகாரனழி

இது கேரளத்தின் ஆலப்புழை மாவட்டத்தில் கடற்பகுதியை ஒட்டிய கிராமம். 2004 டிசம்பர் 26 அன்று உண்டான சுனாமியில் இவ்விடம் அதிக சேதம் அடைந்தது.. அந்தகாரனழி கடற்கரையில் எல்லா ஆண்டுகளும் பீச் பெஸ்ட் எனப்படும் கடற்கரைத் திருவிழா நடத்தப்பெறும்..

மேற்கோள்கள்

வெளியிணைப்புகள்

 Andhakaranazhy at Website
 
 

ஆலப்புழை மாவட்டத்தில் உள்ள ஊர்களும் நகரங்களும்
என்றி (அலகு)

ஹென்றி (Henry ) என்பது தற்தூண்டல் (Self induction) மற்றும் பரிமாற்றுத் தூண்டலின் (Mutual induction) அலகாகும். மின் தூண்டலின் போது அலகு நேரத்தில் ஓர் ஆம்பியர் மின்னோட்டத்தின் மாற்றம் ஒரு வோல்ட் தூண்டு மின் இயக்கவிசையினைத் தோற்றுவித்தால், அத்தூண்டலின் அளவு ஒரு ஹென்றி ஆகும்.

மேற்கோள்கள்

சான்றுகள் 
 Dictionary of science—ELBS.

மின்னியல்
பிராயச்சித்தம்

பிராயச்சித்தம் என்பது இந்து தொன்மவியலின் படி பாவத்திற்கு செய்யப்பட வேண்டிய பரிகாரமாகும். மிகப்பெரிய பாவமாக கருதப்படும் கொலைப் பாவமானது பிரம்மஹத்தி தோசம் என்று அழைக்கப்படுகிறது. அத்தகைய பாவத்திற்கும் சிவபெருமானை சரண்புகுவதால் பிராயச்சித்தம் ஏற்படுமென இந்து நூல்கள் கூறுகின்றன.

பிரம்மஹத்தி தோச பரிகாரம்
ஆதிபகவானான சிவபெருமானை வணங்குவதால் பாவங்களில் பெரும் பாவமான பிரம்மஹத்தி தோசமும் அகலும் என்று புராணக் கதைகள் கூறுகின்றன. இதற்காக இந்திரன்,  கால பைரவர், ராமர் ஆகியோரின் பிரம்மஹத்தி தோசங்கள் நீங்கிய புராணக்கதைகள் கூறப்பட்டுள்ளன.

சிவபெருமான் படைப்பு தொழிலுக்காக பிரம்மாவினையும், காக்கும் தொழிலுக்காக திருமாலையும், அழிக்கும் தொழிலுக்காக ருத்திரனையும் படைத்தார். அதனையறியாமல் பிரம்மாவும் திருமாலும் தங்களுக்குள் யார் பெரியவர் என்று போட்டியிட்டனர். அதனையறிந்த சிவபெருமான் இலிங்கோத்பவ மூர்த்தியாக மாறி தனது அடிமுடியைக் காணுமாறும், அதில் வெற்றிபெறுபவர்களே பெரியவர் என்றும் கூறினார். 

ஆதிநாதனின் அடிமுடியை காணுதல் இயலாதென உணர்ந்த திருமால் சிவபெருமானிடம் தஞ்சமடைந்தார். ஆனால் பிரம்மா, சிவபெருமானின் தலையிலிருந்து விழுந்த தாழம்பூவுடன் இணைந்து பொய்யுரைத்தமையால் சிவபெருமான் பைரவரை தோற்றுவித்து பிரம்மாவின் தலைகளில் ஒன்றைக் கொய்ய உத்தரவிட்டார். அவ்வாறு பிரம்மாவின் தலையைக் கொய்தமையால் கொலைப்பாவம் பைரவரைப் பற்றியது. பைரவர் சிவபெருமானை வாராணாசியில் வழிபட்டு அப்பாவத்திலிருந்து விடுபட்டார்.

இவற்றையும் காண்க

ஆதாரங்களும் மேற்கோள்களும்

வெளி இணைப்புகள்

இந்து தொன்மவியல்
இந்து சமய நம்பிக்கைகள்
இந்து அண்டவியல்

இந்து அண்டவியல் என்பது புராணங்கள் மற்றும் இந்து நூல்களி்ல் கூறப்பட்டுள்ள அண்டம் சம்மந்தமான இயலாகும். சிவலோகம், வைகுந்தம், கோலோகம் போன்ற தொடர்ந்து அழியா லோகங்களையும், அழியக்கூடிய பதினான்கு உலகங்களை உள்ளடக்கிய பிரம்மாண்டம் ஆகியவற்றையும் கொண்டுள்ளது. இவையனைத்தும் இணைந்து அகிலாண்டம் என்று கூறப்படுகிறது.

பிரம்மாண்டம்
இந்த பிரம்மாண்டமானது உச்ச லோகம், மத்ய லோகம், நீச லோகம் என மூன்று பகுதிகளாக உள்ளதாக பகவத் கீதையில் கூறப்பட்டுள்ளது.

இந்த பிரம்மாண்டமானது பூலோகம், புவர்லோகம், சுவர்லோகம், மஹர்லோகம், ஜனலோகம், தபோலோகம், சத்ய லோகம், அதல லோகம், விதல லோகம், சுதல லோகம், தலாதள லோகம், மஹாதள லோகம், ரஸதல லோகம், பாதாள லோகம் என பதினான்கு உலகங்களை உள்ளடக்கியதாகவும் கூறப்பட்டுள்ளது.

பிரளயம்
இந்து தொன்மவியலின் அடிப்படையில் பிரளயம் என்பது அழிவாகும். பூலோகம் வெள்ளத்தினால் அழியுமெனவும், பூலோகம் முதலிய பதினான்கு உலகங்களை உடைய அண்டங்கள் அழிக்கப்படுமெனவும் கூறப்பட்டுள்ளது. பல இந்து நூல்கள் பூலோகப் பிரளயம் என்பது சதுர் யுகங்களின் இறுதியான கலியுகம் முடிவுரும் பொழுது ஏற்படும் என தெரிவிக்கின்றன. அப்பொழுது விஷ்ணு கல்கி என அவதாரம் எடுத்து உலகில் பாவம் செய்தவர்களை கொல்வதாகவும், அதன் பிறகு பெரு வெள்ளம் ஏற்பட்டு பூலோகம் அழியும் என்றும் கூறப்படுகிறது.

சில புராணங்களில் பிரளயத்தின் வகைகள் விவரிக்கப்பட்டுள்ளன. நைமித்திகம், பிராகிருதம், ஆத்தியந்திகம் என மூன்றுவகையான பிரளயங்களையும் மகாபுராணங்களில் ஒன்றான விஷ்ணு புராணம் விவரிக்கிறது. தேயுப்பிரளயம் பற்றி கந்த புராணம் விவரித்துள்ளது.

ஆதாரங்கள் மேற்கோள்கள்

வெளி இணைப்புகள்
Ancient Hindu Astronomy 
The Àryabhatiya of Àryabhata: The oldest exact astronomical constant?
Bhagavad Gita, Chapter 8 verse 17 

இந்து அண்டவியல்
மார்ட்டினேர் பறப்பு எண் 138

மார்ட்டினேர் பறப்பு 138 இந்தோனேசியாவின் சுராபயாவிலிருந்து இலங்கையின் கொழும்பிற்கு பறந்த ஒப்பந்த வான்வழிப் பயணமாகும். இந்தப் பயணம் கருடா இந்தோனேசியாவிற்காக இயக்கப்பட்டது.  திசம்பர் 4, 1974 அன்று  மக்டொனால் டக்ளஸ் டிசி-8-55எஃப் வானூர்தி இறங்குவதற்கு சற்று முன்னதாக மலையில் மோதி வானூர்தியிலிருந்த 191 பேருமே உயிரிழந்தனர். இவர்களில் 182 பேர் மக்காவிற்கு ஹஜ் புனிதப் பயணம் மேற்கொண்ட இந்தோனேசியர்களும் வானூர்தி பணியாளர்கள் 9 பேரும் அடங்குவர்.

இந்தோனேசியாவின் சுராபயாவை விட்டு ஒருங்கிணைந்த அனைத்துலக நேரம் 12.03  மணிக்கு ஜெட்டா நோக்கி இலங்கையின்  பண்டாரநாயக்க வானூர்தி நிலையம் வழியாக பயணிக்கத் தொடங்கியது. ஒ.அ.நே 16.30க்கு கொழும்பு கட்டுப்பாட்டகம் பறப்பை அனுமதித்தது.  ஒ.அ.நே 16.38க்கு மற்றொரு வான் போக்குவரத்துக் கட்டுப்பாட்டாளர் குறுக்கிட்டு வானூர்தியை  8000அடிக்குப் பதிலாக 5000 அடி உயரத்தில் பறக்க அனுமதித்தார். கொழும்பு இறங்கு கட்டுப்பாடு 16.44க்கு 2000 அடிக்கு இறங்க அனுமதித்து ஓடுபாதை 04இல் இறங்க ஆயத்தமாகுமாறு கூறியது.  வானூர்தி ஓட்டுநர்கள்  வானூர்தி நிலையம் கட்புலனாகும்போது தொடர்பு கொள்ள வேண்டப்பட்டனர். ஓட்டுநர்கள் கீழறங்கத் துவங்கி கொழும்பிற்கு கிழக்கில் 40 nm  இருக்கும்போது ஏறத்தாழ 4,355 அடியில் சப்த கன்னியா மலையில் மோதினர்.   வானூர்தியிலிருந்த 191 பயணிகளும் பணியாளர்களும் உயிரிழந்தனர்.  இலங்கையின் வான்போக்குவரத்து வரலாற்றில் இதுவே மிகவும் மோசமான விபத்தாக அமைந்துள்ளது.

அமைவிடம்

இலங்கையின் மாசுகேலியாவில் தெர்பர்டன் தோட்டத்தில் "சப்த கன்னியா" என அறியப்படும் மலைத்தொடரில் ஐந்தாவது குன்றின் மீது வானூர்தி மோதி விபத்துக்குள்ளானது.  கட்டுநாயக்கவின்  பண்டாரநாயக்க வானூர்தி நிலையத்திலிருந்து 40  கடல் மைல் தொலைவில் விபத்து ஏற்பட்டது.

மேற்சான்றுகள்

1974 இல் வானூர்தி விபத்துகளும் நிகழ்வுகளும்
இலங்கையில் போக்குவரத்து
தொலைத்தொடர்பு தரப்படுத்தலுக்கான ஐரோப்பிய நிறுவனம்

ஐரோப்பிய தொலைத்தொடர்பு தரப்படுத்தல் நிறுவனம் என்பது இலாப நோக்கற்ற தரப்படுத்தல் நிறுவனம். இது ஜி. எஸ். எம் தொலைத்தொடர்பு முறையை தரப்படுத்தி வெற்றி கண்டது. இந்த நிறுவனத்தின் தரப்படுத்தல் திட்டங்கள் ஐரோப்பாவில் நடைமுறைப்படுகின்றன. உலகம் முழுவதிலும் இதற்கு வரவேற்பு அதிகரித்துள்ளது. 1988 ஆம் ஆண்டு தொடங்கப்பட்டு, சில ஆண்டுகளுக்குப் பிறகு ஐரோப்பிய ஆணையத்தினால் ஏற்கப்பட்டது.

உறுப்பு நாடுகள்
இந்த அமைப்பின் முழு உறுப்பினர்களாக ஐரோப்பிய ஒன்றியத்தில் உள்ள நாடுகளும், அல்பானியா, அண்டோரா, ஐசுலாந்து, நார்வே, சுவிட்சர்லாந்து, போசுனியாவும் ஹெர்சிகோவினாவும், செர்பியா, [[]மாசிடோனியா]], உக்ரைன், துருக்கி, ஜார்ஜியா ஆகிய நாடுகள் உள்ளன.

தற்போதைய துணை உறுப்புகளாக ஆஸ்திரேலியா, அமெரிக்கா, பிரேசில், தென்னாப்பிரிக்கா, எகிப்து, இசுரயேல், யேமன், கத்தார், ஐக்கிய அரபு அமீரகம், ஈரான், உசுபெகிசுத்தான், இந்தியா, சீனா, தென் கொரியா, ஜப்பான், தாய்வான், மலேசியா, சிங்கப்பூர், இந்தோனேசியா ஆகிய நாடுகள் உள்ளன. 
பார்வையாளராக ரஷ்யா உள்ளது.

மேற்கோள்கள்

ஐரோப்பா
ஐசுலாந்திய ஏர்லைன்சு பறப்பு எண் 001

ஐசுலாந்திய ஏர்லைன்சு எல்எல் 001 (Icelandic Airlines Flight 001), ஓர் ஒப்பந்த வான்பறப்பு,  நவம்பர் 15, 1978 அன்று இலங்கையின் கொழும்பு வானூர்தி நிலையத்தில் இறங்க ஓடுபாதையை எட்டும்போது தரையில் மோதி விபத்திற்குள்ளானது. விபத்திற்குள்ளான டக்ளஸ் டிசி-8 வானூர்தியில் இருந்த 13 ஐசுலாந்திய பணியாளர்களில், 8 பேரும்  மாற்றுப் பணியாளர்கள் 5 பேரும்  262 பயணிகளில் தெற்கு போர்னியோவைச் சேர்ந்த 170 (பெரும்பாலும் இந்தோனேசிய) முஸ்லிம் புனிதப்பயணிகளும் உயிரிழந்தனர். இலங்கை அதிகாரிகள் விடுத்த அலுவல்முறை அறிக்கையில் விபத்திற்கான காரணமாக வானூர்தி ஓட்டுநர்கள் இறங்குவதற்கான செய்முறைகளை சரியாகக் கடைபிடிக்காதது எனக் குறிப்பிடப்பட்டுள்ளது. இருப்பினும் ஐக்கிய அமெரிக்க மற்றும் ஐசுலாந்திய அலுவலர்கள்  கோளாறான வானூர்தி நிலையக் கருவிகளும் வான் போக்குவரத்து கட்டுப்பாடு பிழையுமே விபத்திற்கான காரணமாக குறிப்பிடுகின்றனர். ஐசுலாந்திய வான்வழிப் போக்குவரத்தில் இதுவே மிக மோசமான விபத்தாகும்.

சவூதி அரேபியாவின் ஜித்தாவிலிருந்து இந்தோனேசியாவின் சுராபயாவிற்கு இந்தப் பறப்பு ஒப்பந்தம் செய்யப்பட்டிருந்தது. எரிபொருள் நிரப்பவும் மாற்றுப் பணியாளர்கள் பொறுப்பேற்கவும் கொழும்பு-பண்டாரநாயக்க பன்னாட்டு வானூர்தி நிலையத்தில் தரை இறங்கியது. இறங்குகின்ற வேளையில் அப்பகுதியில்  இடிமின்னற்புயல், காற்று நறுக்கம் இருந்ததும் சிக்கலாக இருந்தன.

வானூர்தி
விபத்திற்குள்ளான வானூர்தி  டக்ளஸ் டிசி-8 வானூர்தியாகும்; ஹஜ் இயக்கத்திற்காக இது ஒப்பந்தம் செய்யப்பட்டிருந்தது. வானூர்தியின் உரிமப் பதிவெண்  TF-FLA, மற்றும் அதன் பெயர் லீஃபர் எரிக்சன் ("Leifur Eiríksson") ஆகும்.

மேற்சான்றுகளும் வெளி இணைப்புகளும்
"Report of the Commission of Inquiry appointed by His Excellency the president to inquire into the causes and circumstances in which Loftleider Icelandic Airways aircraft DC-8-63F TF-FLA met with an accident in the vicinity of the Katunayake Airport on 15th November 1978." ( ) - Posted on the website of the Civil Aviation Authority of Sri Lanka
Óttar Sveinsson. "ÚTKALL Leifur Eiríksson brotlendir." Book about the crash.
Pre-crash photos from Airliners.net

1978 இல் வானூர்தி விபத்துகளும் நிகழ்வுகளும்
இலங்கையில் போக்குவரத்து
உமாதேவி

உமா தேவி தமிழ் திரைப் பாடலாசிரியர். கபாலி திரைப் படத்தில் எழுதிய பாடலுக்காக பரவலாக அறியப்படுவார். திருவண்ணாமலை மாவட்டத்தில் உள்ள ஒரு கிராமத்தில் பிறந்தவர். சென்னையில் உள்ள ஒரு கல்லூரியில் பேராசிரியையாக பணியாற்றுகிறார்.

மேற்கோள்கள்

தமிழ்த் திரைப்படப் பாடலாசிரியர்கள்
திருவண்ணாமலை மாவட்ட நபர்கள்
வாழும் நபர்கள்
மீனாட்சி

மீனாட்சி அம்மை பாண்டிய மன்னன் மலையத்துவஜன் - காஞ்சனமாலை இணையர் வேள்வி செய்து பெற்ற மகளும், சுந்தரேஸ்வரரின் மனைவியும் ஆவார். இவர் தடாதகை பிராட்டி எனவும் அறியப்படுகிறார். 

மீனாட்சி பிறப்பில் மூன்று மார்பகங்களுடன் பிறந்ததாகவும்; தன்னை மணம் முடிப்பவரை பார்த்தவுடன் நடுவில் இருக்கும் மூன்றாவது மார்பகம் மறைந்து போகும் என்ற நிலையில், கயிலை மலையில் சிவன் மீனாட்சியை கண்டவுடன் மூன்றாவது மார்பகம் மறைந்தது என திருவிளையாடல் புராணம் கூறுகிறது. 

இவர் மிகுந்த வீரம் கொண்டவராகவும், தந்தையின் இறப்பிற்குப் பிறகு பாண்டிய நாட்டிலிருந்து படைதிரட்டி கயிலை மலை வரை சென்று வென்றதாகவும் திருவிளையாடல் புராணம் கூறுகிறது. கயிலையில் சிவபெருமானை கண்டு வெட்கம் கொண்டு பெண் நிலையை அடைந்ததால் சிவபெருமானையே சுந்தரேசுவரராக திருமணம் செய்து கொண்டதாகவும் கூறப்பட்டுள்ளது.

மதுரை மீனாட்சியம்மன் கோயிலில் முதலில் மீனாட்சிக்கு பூஜைகள் நடந்த பின்னரே சுந்தரேஸ்வரருக்கு பூஜைகள் நடைபெறுகிறது.

இவற்றையும் காண்க
 மதுரை மீனாட்சி சுந்தரேசுவரர் கோயில்
 பாவக்காய் மண்டபம்

மேற்கோள்களும் ஆதாரங்களும்

வெளி இணைப்புகள்

சிவபெருமான் மனைவியர்
பார்வதியின் வடிவங்கள்
சி. து. தேஷ்முக்

சர் சிந்தாமன் துவாரகநாத் தேஷ்முக் என்பவர் ஓர் இந்திய அரசுப் பணியாளர் ஆவார். இந்திய ரிசர்வ் வங்கியின் ஆளுநராக நியமிக்கப்பட்ட முதல் இந்தியர் இவரே.  இவர் 1950-1956 ஆண்டுகளில் இந்திய அரசின் நிதியமைச்சராகப் பணியாற்றினார். பின்னர், பல்கலைக்கழக மானியக் குழுமத்தின் தலைவராகவும் பணியாற்றினார்.
1962-1967 ஆம் ஆண்டுகளில் தில்லிப் பல்கலைக்கழகத்தின் துணைவேந்தராகப் பணியாற்றினார்.

இளமைக் காலம்
சிந்தாமன் தேஷ்முக 1896 ஆம் ஆண்டு ஜனவரி 14 ஆம் நாள் பிறந்தார். இவரது பெற்றோர் துவாராகநாத் கணேஷ் தேஷ்முக், பகிரதபாய் ஆவர். இளமைக் காலக் கல்வியை மும்பையில் கற்றுத் தேறினார். சமற்கிருதத்தில் கல்வியாளர் பட்டம் பெற்றார். அந்த காலங்களில், இலண்டனில் மட்டுமே நிகழ்த்தப்பட்ட இந்திய அரசுத் தேர்வில் தோன்றி தேர்ச்சி பெற்றார்.

மேற்கோள்கள்

இந்திய ரிசர்வ் வங்கியின் ஆளுநர்கள்
இந்திய அரசு அதிகாரிகள்
இந்திய அமைச்சர்கள்
மராத்தியர்கள்
ரமோன் மக்சேசே விருது பெற்றோர்
1896 பிறப்புகள்
1982 இறப்புகள்
இந்திய நிதியமைச்சர்கள்
20 ஆம் நூற்றாண்டு இந்தியத் தொழிலதிபர்கள்
1ஆவது மக்களவை உறுப்பினர்கள்
மஞ்சுளா விஜயகுமார்

மஞ்சுளா விஜயகுமார் (9 செப்டம்பர் 1953 - 23 சூலை 2013) தென்னிந்தியத் திரைப்பட நடிகையாவார். இவர் தமிழ், தெலுங்கு, கன்னட மொழிகளில் நூற்றுக்கும் மேற்பட்ட திரைப்படங்களில் நடித்துள்ளார். இவர் நடிகர் விஜயகுமாரைத் திருமணம் செய்து கொண்டார். இவர்களுக்கு வனிதா, பிரீத்தா, சிறீதேவி என மூன்று பெண் பிள்ளைகள் உள்ளனர்.

வாழ்க்கை 
 இவர் மஞ்சுளாதேவி என்ற இயற்பெயருடன் பிறந்த "மஞ்சுளா" என்று திரையுலகிற்காக தன் பெயரை சுருக்கமாக மாற்றி கொண்டார். தமிழ்நாட்டில் உள்ள தஞ்சாவூரில் பனீ ராவ்–கௌசல்யா தம்பதியருக்கு ஒரு வைணவ வைதீக குடும்பத்தில் இரண்டாவது மகளாக பிறந்தார்.
 மேலும் மஞ்சுளாவுடன் மூத்த சகோதரியான சியமளா மற்றும் நாகேந்திரகுமார் என்கிற பாபு, சிட்டி, ரவீந்திரகுமார் என மூன்று இளைய சகோதரர்கள் உள்ளனர். 
 பின்பு மஞ்சுளாவின் தந்தையார் பனீ ராவ் அவர்கள் அன்றைய ஒருங்கிணைந்த ஆந்திர மாநிலத்தை சேர்ந்தவர். 
 அவர் இரயில்வே துறையில் மேல் அதிகாரியாக பணியாற்றி கொண்டிருந்த போது தான் அவர்கள் குடும்பம் பணியிடை மாற்றம் காரணமாக தஞ்சாவூரிலிருந்து சென்னைக்கு குடிபெயர்ந்தனர். 
 மேலும் அங்கு தான் மஞ்சுளா அவர்கள் சென்னை மீனம்பாக்கத்தில் உள்ள ஒரு ஆங்கில வழி மேல்நிலை பள்ளியில் கல்வி பயின்று வரும் போது தான் சரளமாக ஆங்கிலம் பேசும் ஆற்றாலை பெற்றார். அப்போது பத்தாம் வகுப்பில் அரசு தேர்வில் மாகாணத்திலேயே முதல் மதிப்பேன் பெற்றார். 
 அதன் பிறகு மேற்ப்படிப்பை தொடரும் நோக்கில் மஞ்சுளா பெற்றோர்கள் ஈடுபட்ட போது தான் அவரது பள்ளி காலத்தில் ஒரு முறை மாணவர் திறன் போட்டியில் மஞ்சுளா ஆங்கில புலமை பேச்சாற்றாலை ஒரு முறை திரைப்பட கதாசிரியர் சித்ராலயா கோபு அவர்கள் பார்த்துவிட்டு அப்போது அவர் கதை வசனம் எழுதிய சாந்தி நிலையம் திரைப்படத்தில் அவர்கள் பெற்றோர்கள் சம்மதத்துடன் அந்த திரைப்படத்தில் ஒரு குழந்தை நட்சத்திரமாக நடிக்க வைத்தார்.

நடிப்பு 
 மஞ்சுளா அவர்கள் 1969 ஆம் ஆண்டில் சாந்தி நிலையம் திரைப்படத்தில் குழந்தை நட்சத்திரமாக நடித்த பிறகு தமிழ் திரையுலகில் 1971 ஆம் ஆண்டில் எம்.ஜி.ஆர் உடன் இணைந்து ரிக்சாக்காரன் திரைப்படத்தில் கதாநாயகியாக நடித்தார். 1970களில் தமிழ் திரையில் அன்றைய முன்னணி நடிகர்களான எம். ஜி. ஆர், சிவாஜி கணேசன், ஜெமினி கணேசன், முத்துராமன், ஏ. வி. எம். ராஜன், ஜெய்சங்கர், ரஜினிகாந்த், கமலஹாசன், விஜயகுமார் எனப் பல நடிகர்களுடன் இணைந்து நடித்துள்ளார். 
 மேலும் மஞ்சுளா அவர்கள் 1980களின் இறுதியில் இருந்து துணை நடிகையாகப் பல படங்களில் நடித்தார். 2013 சூலை 23 இல் இவர் தனது வீட்டில் கட்டிலில் இருந்து கீழே வீழ்ந்ததை அடுத்து, மருத்துவமனையில் அனுமதிக்கப்பட்டு அங்கு காலமானார்.
 இவர் எம்.ஜி.ஆர் உடன் ரிக்சாக்காரன் (1971), இதய வீணை (1972), உலகம் சுற்றும் வாலிபன் (1973), நேற்று இன்று நாளை (1974), நினைத்ததை முடிப்பவன் (1975) என மொத்தம் ஐந்து படங்களில் இணைந்து நடித்துள்ளாா்.
 சிவாஜி கணேசன் உடன் எங்கள் தங்க ராஜா (1973), என் மகன் (1974), அவன்தான் மனிதன் (1975), மன்னவன் வந்தானடி (1975), அன்பே ஆருயிரே (1975), டாக்டர் சிவா (1975), சத்யம் (1976), உத்தமன் (1976), அவன் ஒரு சரித்திரம் (1977), நெஞ்சங்கள் (1982) என பத்து படங்களில் இணைந்து நடித்துள்ளாா்.

மேற்கோள்கள் 

1953 பிறப்புகள்
1954 பிறப்புகள்
2013 இறப்புகள்
கன்னடத் திரைப்பட நடிகைகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
மலையாளத் திரைப்பட நடிகைகள்
இந்தியத் திரைப்பட நடிகர்கள்
அசுரர்களின் பட்டியல்

அசுரர்களின் பட்டியல்.

 சுக்கிராச்சாரியார் - அசுரர்களின் குல குரு
 இரணியாட்சன்
 இரணியகசிபு
 பிரகலாதன்
 மகாபலி சக்கரவர்த்தி
 விரோசனன்
 சலந்தரன்
 விருத்திராசூரன்
 ரத்த பிந்து
 மயன் - அசுர சிற்பி 
  விருசபர்வன் 
 கஜாசுரன் - வயிற்றில் சிவலிங்கம் தாங்கியவர்
 மூக்ஷிகாசுரன் - மூக்ஷிக குலத்தின் அரசர்
 ப்ரியம்வதா - மூக்ஷிகாசுரனின் மனைவி. அன்னை ஸ்ரீ இராஜேஸ்வரியின் பக்தை
 சண்டன் 
 முண்டன்
 சுபர்பானு
 சூரபதுமன்
 பானுகோபன் -சூரன் மகன் 
  தாரகன் - கஜமுகாசுரன் என்ற பெயருடைய சூரனின் தம்பி
 சோமுகாசுரன்
 அஜமுகி - மேஷத்தின் முகம் கொண்ட அசுர குல பெண்
 சிங்கமுகாசுரன்
 மகிஷாசூரன்
 மகிஷி - மகிஷாசுரனின் தங்கை
 சுந்தன் - உபசுந்தன்
 சும்பன் - நிசும்பன்
 இராவணன்
 கும்பகர்ணன் 
 வீடணன்
 சூர்ப்பனகை 
 இந்திரஜித்
 மாரீசன்
 கரன்
 தாடகை
 கைகஸி - இராவணின் தாய்
 மண்டோதரி - இலங்கை வேந்தன் இராவணனின் மனைவி
 நரகாசுரன்
 இடும்பி - பீமனின் மனைவி

மேற்கோள்கள்

இந்து தொன்மவியல் பட்டியல் கட்டுரைகள்
அசுரர்
விசுவகர்மன்

விசுவகர்மன் என்பவர் இந்து தொன்மவியலின் படி தேவலோகத்தின் சிற்பி ஆவார். இவர் தேவதச்சன், தேவசிற்பி என்றும் அறியப்படுகிறார்.

உருவாக்கிய ஆயுதங்கள் 
 கதாயுதம் - கதன் எனும் அசுரனை திருமால் கொன்றார். அவனுடைய எலும்பிலிருந்து கதாயுதம் என்பதை விசுவகர்மா செய்து தந்தார் என அக்கினி புராணம் கூறுகிறது.
 சிவபெருமானுக்காக திரிசூலம், திருமாலுக்காக சக்ராயுதம், முருகனுக்காக வேல்ல், குபேரனுக்காக சிவிகை ஆகிய ஆயுதங்களை விசுவகர்மா உருவாக்கி தந்தாக மார்க்கண்டேய புராணம் கூறுகிறது.

உருவாக்கிய இடங்கள் 
 பிருந்தாவனத்தில் வீடுகளையும், இந்திரனுக்காக அமராவதி நகரை புதுப்பித்ததாகவும் பிரம்ம புராணம் கூறுகிறது.

இல்லறம் 

இவருக்கு சந்தியா தேவி என்றொரு புதல்வி உண்டு. அவளை சூரிய தேவனுக்கு மணம் செய்வித்தார் விசுவகர்மா. ஆனால் சூரியனின் வெப்பத்தினை தாங்க இயலாமல் சாயா தேவி என்றொரு பெண்ணை தன்னுடைய நிழலிருந்து உருவாக்கி சூரியனுடன் இருக்குமாறு கூறி விசுவகர்மாவிடம் வந்துவிட்டாள். அவளுக்கு விசுவகர்மா கணவனுடன் இணைந்து வாழ அறிவுரை கூறினார். அதனால் சூரிய தேவனை அடைய  மாந்துறை ஆம்ரவனேஸ்வரர் கோயிலில் உள்ள சிவபெருமானை வழிபட்டாள். தன்னுடன் இருப்பது சந்தியாதேவி இல்லை என்பதை உணர்ந்த சூரிய தேவன் விசுவகர்மாவிடம் கேட்டு மாந்துறை வந்தடைந்தார். தம்பதிகள் மீண்டும் இணைந்தனர்.

இவர் சிவபெருமானுக்கு பிங்களம் எனும் வில்லினையும், திருமாலுக்கு சாரங்கம் எனும் வில்லையும், இந்திரனுக்கு ததிசி முனிவரின் முதுகெழும்பிலிருந்து வஜ்ராயுதத்தினையும் செய்துதந்தார். பிரம்மாவின் படைப்பு தொழிலுக்கு உதவியாக பதினான்கு உலகங்களையும் (லோகங்களையும்) வடிவமைத்தவர்.

சிவன் பார்வதி திருமணத்திற்காக இலங்கையை கடலுக்கு நடுவே அமைத்தார் என்றும், திருமாலின் கிருஷ்ண அவதாரத்தின் பொழுது துவாரகை மற்றும் எமபுரத்தினை அமைத்து தந்தார் எனவும் இந்து நூல்கள் குறிப்படுகின்றன. அத்துடன் சேது பாலத்தினை அமைக்க இராமருக்கு துணையாக நளன் என்ற வானரத்தினை இவர் படைத்தாகவும் கூறப்படுகிறது.

இவற்றையும் காண்க 
 விஸ்வப்பிரம்மம்
 விஸ்வகர்மா (சாதி)

ஆதாரங்கள், மேற்கோள்கள் 

இந்து தொன்மவியல்
ரமையா வஸ்தாவையா (திரைப்படம்)

ரமையா வஸ்த வையா என்பது 2013 ஆம் ஆண்டு, ஜூலை 19 ஆம் நாள் வெளியான இந்தித் திரைப்படம். இதை பிரபு தேவா இயக்கியுள்ளார்.

இது பிரபு தேவா ஏற்கனவே தெலுங்கில் இயக்கிய நுவ்வொஸ்தானண்டே நேனொத்தண்டானா என்ற திரைப்படத்தின் மறுபதிப்பு ஆகும். இந்த தெலுங்கு படம் 1980களில் வெளியான மைனே பியார் கியா என்ற இந்திப் படத்தைத் தழுவி எடுக்கப்பட்டது.

திரைக்கதை
தன் செல்வம் மிக்க தாய், தந்தையருடன் ஆஸ்திரேலியாவில் வசிப்பவன் இராம். இந்தியாவின் பஞ்சாபில் உள்ள சிறிய குக்கிராமத்தில் தன் அண்ணன் ரகுவிலன் அரவணைப்பில் வளரும் பெண் சோனா. இந்தியாவில் நிகழும் உறவினர் திருமணத்திற்கு வரும் இராம், சோனாவைக் காண்கிறான். இருவரும் காதல் வயப்படுகின்றனர். இவர்களின் காதல் சோனாவின் அண்ணனுக்குத் தெரிய வருகிறது. தன் விளைநிலத்தில் அதிக பயிர்களை விளைவித்து அறுவடை செய்தால், தன் தங்கையை மணமுடித்துத் தருவதாகக் கூறுகிறான்.

மேற்கோள்கள்

இணைப்புகள்
 
 
 Ramaiya Vastavaiya at Box Office Noon 
 Ramaiya Vastavaiya Review on SocialDhabba 

2013 இந்தித் திரைப்படங்கள்
இந்திய இந்தித் திரைப்படங்கள்
மலையக தேசிய முன்னணி

மலையக தேசிய முன்னணி (Upcountry National Front) என்பது இலங்கையின் ஓர் அரசியல் கூட்டணி ஆகும். இக்கூட்டணி 2013 சூலை 23 இல் கொழும்பில் ஆரம்பிக்கப்பட்டது. இதன் தலைவர் நாடாளுமன்ற உறுப்பினர் வி. இராதாகிருஷ்ணன் ஆவார்.

கூட்டணிக் கட்சிகள்
மலையக மக்கள் முன்னணி, பிரபா கணேசன் தலைமையிலான ஜனநாயக மக்கள் காங்கிரஸ், தி. ஐயாதுரை தலைமையிலான தொழிலாளர் விடுதலை முன்னணி, அமைச்சர் வாசுதேவ நாணயக்கார தலைமையிலான புதிய இடதுசாரி முன்னணி ஆகிய நான்கு கட்சிகள் இக்கூட்டணியில் ஒன்றிணைந்துள்ளன. இவை நான்கும் இலங்கையின் ஆளும் ஐக்கிய மக்கள் சுதந்திரக் கூட்டணியின் தோழமைக் கட்சிகளாகும்.

குறிக்கோள்
இலங்கை இனப்பிரச்சினைக்குத் தீர்வு காண்பதே இக்கட்சியின் முக்கிய குறிக்கோளாக அறிவிக்கப்பட்டுள்ளது. அத்துடன் இனப்பிரச்சினைத் தீர்வின்போது மலையக மக்களின் பிரச்சினைகள் தீர்த்து வைக்கப்பட வேண்டும், மலையக மக்களுக்கு வீடு மற்றும் காணிகள் பெற்றுக் கொடுக்கப்பட வேண்டும் ஆகியவை இக்கூட்டணியின் அடிப்படைக் கோரிக்கைகள்.

தேர்தலில் போட்டி
2013 மாகாணசபைத் தேர்தல்களில் இக்கூட்டணி தனித்துப் போட்டியிடவுள்ளதாக அறிவித்துள்ளது.

மேற்கோள்கள்

வெளி இணைப்புகள்
Parties supporting 13A in coalition talks, டெய்லிமிரர், சூலை 22, 2013

இலங்கைத் தமிழ் அரசியல் கட்சிகள்
மலையகத் தமிழர் அரசியல் கட்சிகள்
தேசிய பாதுகாப்பு முகவர்

தேசிய பாதுகாப்பு முகவர் (National Security Agency - NSA) என்பது அமெரிக்காவின் சமிக்கைப் புலனாய்வின் மத்திய உற்பத்தியாளரும் முகாமையாளர் அமைப்பும் ஆகும். இது பாதுகாப்பு திணைக்களத்தின் நீதி பரிபாலணத்தின் கீழ் இயங்கி, தேசிய புலனாய்வு இயக்குனருக்கு அறிக்கை வழங்குகின்றது.

குறிப்புகள்

உளவு அமைப்புகள்
ஐக்கிய அமெரிக்க அமைப்புகள்
தாரகன்

தாரகன் இந்து தொன்மவியல் புராணங்களிலும், நூல்களிலும் வருகின்ற அரக்கர் குல அரசன் சூரபத்மனின் சகோதரன் ஆவார். இவர் தாரகாசூரன் என்றும் அறியப்படுகிறார். மிகுந்த தவத்தினால் சிவக்குமாரனால் மட்டுமே மரணம் நேரும் வரத்தினை பெற்றிருந்தார். அதனால் சிவபெருமான் பார்வதி திருமணம் நடைபெற அனைத்து தேவர்களும் விரும்பினார்கள்.

கடுந்தவம்

தாரகனின் கடுந்தவம் பற்றி சிவமாகபுராணம் கூறிகிறது.

 ஒற்றைக் காலில் சூரியனைப் பார்த்துக் கொண்டு நூறு ஆண்டுகள் தவம்
 பெருவிரலை மட்டும் ஊன்றி நூறு ஆண்டுகள் தவம்
 நீரை மட்டும் உட்கொண்டு நூறு ஆண்டுகள் தவம்
 காற்றை மட்டும் உட்கொண்டு நூறு ஆண்டுகள் தவம்
 ஜலம்(நீரில்) நூறு ஆண்டுகள் தவம்
 வெயிலில் நூறு ஆண்டுகள் தவம்
 பஞ்சா்கினியின் மத்தியில் நூறு ஆண்டுகள் தவம்
 மரங்களின் கிளைகளைப் பிடித்துக் கொண்டு நூறு ஆண்டுகள் தவம்
 அதோமுகமாக நூறு ஆண்டுகள் தவம்

இவற்றையும் காண்க
 முருகன்
 குமாரசம்பவம்

ஆதாரங்களும் மேற்கோள்களும்

வெளி இணைப்புகள்

 முருகன் கோயில்களில் சூரசம்ஹாரம்

அசுரர்
இந்து தொன்மவியல் மாந்தர்
பபேசியே பூக்குடும்பத்தின் பேரினங்கள் பட்டியல்

நமது அன்றாட வாழ்வில்,  பபேசியே (Fabaceae) பூக்குடும்பத்தினால் நமக்கு மிக அதிகமான நன்மைகள் கிடைக்கின்றன. மேலும், இவைகளால் சுற்றுப்புறச்சூழல் நன்மைகளும் அதிகம் விளைகின்றன. ஒவ்வொரு நாட்டின் பொருளாதார முன்னேற்றத்திலும் இதன் பங்கு மற்ற குடும்பங்களை விட அதிகம் என்பதால், இப்பேரினங்களைப் பற்றிய துறைசார்ந்த அறிவு இன்றியமையாதது. பெருகும் மக்கள்தொகைக்கு ஏற்ப, இதன் வளங்களைக் கூட்ட பல்வேறு ஆராய்ச்சிகள் இவைகளில் நடத்தப்படுகின்றன.
 
இங்குள்ள பபேசியே பூக்குடும்பப் பேரினங்களின் பட்டியல், APG III (Angiosperm Phylogeny Group III system) வகைப்பாட்டியல் படி, 2009 ஆம் ஆண்டு பன்னாட்டு அறிஞர்களால் இற்றைப்படுத்தப்பட்டு,  தொகுக்கப்பட்டது. அப்பேரினங்களுக்குரிய பிற வகைப்பாட்டியல் குறிப்புகளும், கீழே தரப்பட்டுள்ளன. ஒவ்வொரு பேரினமும், அவற்றிற்கே உரிய, தாவரவியல் தரவுகளால், தமிழில் விரிவாக்கப்பட உள்ளன. இருப்பினும், மேலுள்ள உரையாடல் என்ற தத்தலில், உங்களுக்குத் தேவையான பேரினப்பெயரைக் குறிப்பிட்டால், அதற்கு முன்னுரிமை கொடுக்கப்பட்டு, அப்பேரினம் விரிவாக்கப்படும்.

இப்பெயர்கள் அனைத்தும் இலத்தீனில் உள்ளன. அதன் முதலெழுத்து இலத்தீனிய மேலெழுத்தில்/பெரிய எழுத்தில் (upper case) இருக்க வேண்டும் என்பது வகைப்பாட்டியலுள்ள கட்டாய விதிகளில் ஒன்றாகும். மேலும், அவைகளை சாய்வெழுத்துக்களில் தான் குறிப்பிடப்பட வேண்டும். இக் (Fabaceae) குடும்பத்தில் முன்று துணைக்குடும்பங்கள்(Mimosoideae, Caesalpinioideae, Faboideae) உள்ளன. இத்துணைக்குடும்பங்களின் ~730பேரினங்கள் உள்ளன. அப்பேரினங்களுக்குரிய சிற்றனங்கள் பல, ஆய்வுகளின் அடிப்படையில் அனைத்தும், இங்கு பட்டியலிடப்பட்டுள்ளன.

APG III வகைப்பாடு
Regnum: தாவரம்
 கிளை:  பூக்கும் தாவரம்
கிளை: இருவித்திலைத் தாவரம்
கிளை: Core eudicots
கிளை: ரோசிதுகள்
கிளை Eurosids I
வரிசை : Fabales
குடும்பம்: ஃபபேசியே
துணைக்குடும்பம் : Caesalpinioideae - Faboideae - Mimosoideae

கீழுள்ள ஒவ்வொரு பேரினத்திற்கும் மேலுள்ள வகைப்பாடு பொருந்தும். ஆனால், துணைக்குடும்ப அடிப்படையில், தரவுகள் சற்று வேறுபடும் என்பது கவனிக்கப்பட தகுந்தது ஆகும்.

அப்பேரினங்கள்
இங்கு மொத்தம் 732 பேரினங்களின் பெயர்களும், அவைகளின் சிற்றினங்களும் பட்டியலிடப் பட்டுள்ளன.

1
இந்த உட்பிரிவில்  A - என்ற இலத்தீனிய எழுத்தில் தொடங்கும், பேரினங்கள் மட்டும் தொகுக்கப் படுகின்றன.

2

3

4

5

குறிப்புகள்
var.=variety=வகை/குற்றினம். (எ.கா) Abarema alexandri var.alexandri

வெளியிணைப்புகள்
catalogueoflife  என்ற இணையப்பக்கத்தில் ஒவ்வொரு பேரினத்தின், இனங்கள் பட்டியலிடப்பட்டுள்ளன.

தாவரப் பேரினங்கள்
தாவரவியல் பட்டியல்கள்
தாவரவியல் பெயருடையக் கட்டுரைகள்
கதிர்வீச்சிலிருந்து பாதுகாப்பு

கதிர்வீச்சிலிருந்து பாதுகாப்பு (Radiation protection) என்பது கதிரியல் துறையில் பணியாற்றுகிறவர்களையும் பொது மக்களையும் கதிர்வீச்சின் தீய விளைவுகளிலிருந்து பாதுகாத்தலைக் குறிக்கும். மிகவும் எளிய, அதிகம் செலவில்லாத முறைகள் கீழே கொடுக்கப்பட்டுள்ளன:

   தொலைவு: கதிர் மூலத்திலிருந்து முடிந்த அளவு தொலைவில் இருத்தல். 
   நேரம்: செய்ய வேண்டிய பணியை விரைந்து செய்தல். 
   காப்பரண்: காப்பரண்களைப் பயன்படுத்துதல்.

எதிர் இருமடி விதியின் காரணமாகத் தொலைவு கூடும் போது கதிர் ஏற்பளவினை வெகுவாக்க் குறைக்க முடியும். இருமடங்கு நேரம் ஏற்பளவினை இரட்டிப்பு ஆக்கும். காப்பரண் கதிர்களை ஏற்பதால், கதிர் ஏற்பளவும் குறைகிறது.

கதிர்வீச்சிலிருந்து நோயாளிகளைப் பாதுகாத்தல்
இது கதிரியல் துறையில் மிகவும் முக்கியமான ஒரு செயலாகும். கதிர்ப்பட ஆய்வினால் பொறப்படும் நன்மை அதனால் ஏற்படும் தீய விளைவுகளைவிட மிகவும் அதிகம். தேவையானபோது மட்டுமே இப்படிப்பட்ட கதிர்ப் படங்கள் எடுக்கப்படுகின்றன. இருப்பினும் எவ்வளவு குறைந்த அளவு கதிர்வீச்சினைக் குறைக்க முடியுமோ அவ்வளவு குறைக்க எல்லா முயற்சிகளும் மேற்கொள்ள வேண்டும். கீழ்காணும் முறைகள் பயன் அளிக்கும்.

 படம் எடுக்கும் போது தேவையான அளவு சிறிய கதிர் வீச்சுப் புலத்தினைப் பயன்படுத்த வேண்டும். இதற்காகக் கூம்புகளையும்(Cones) புலத்தேர்விகளையும் (Collimator) பயன்படுத்த வேண்டும். இது தேவையற்ற கதிர்வீச்சினை நோயாளிக்குக் கொடுப்பதிலிருந்து காப்பதுடன் எடுக்கப்படும் கதிர்ப்படமும் நன்றாகவும் தெளிவாகவும் அமைய உதவுகிறது. இதற்குக் காரணம் சிதறிய கதிர்கள் கட்டுப்படுத்தப்படுவது தான்.
 வேக வலுவூட்டும் திரைகளையும் (Fast screen ) படத்தாள்களையும் (Fast film) பயன்படுத்த வேண்டும்.
 குறைந்த ஆற்றலுள்ள எக்சு கதிர்களை அகற்ற போதுமான வடிகட்டிகள் (Filters) உபயோகிக்க வேண்டும். குறைந்த ஆற்றலுள்ள கதிர்கள் பெரும்பாலும் நோயாளியின் உடலில் ஏற்றுக் கொள்ளப்படுகிறது. கதிர்ப்படத்தினைப் பெறுவதில் அவைகளின் பங்களிப்பு இல்லை என்றே கூறலாம்.
 முடிந்த அளவு அதிக KvP யினைப் பயன் படுத்த வேண்டும். இதனால் நோயாளியின் தனிப்பட்ட கதிர் ஏற்பளவு குறைவாக இருக்கிறது. 
 கதிர்வீச்சுப் புலத்தில் இல்லாத போதும் விந்துப்பை, சூல்பை மற்றும் அதிக கதிர் உணர்திறமுடைய உறுப்புகளை, காப்புத் தகடுகளினால் (Shield) பாதுகாக்க வேண்டும்.
 நோயாளியைச் சரியான நிலையில் இருத்திப் படம் எடுப்பதுடன் படத்தாளை மேம்படுத்துதல் (Developing) நிலைப்படுத்துதல் (fixing) போன்ற செயல்பாடுகளில் அதிக கவனம் செலுத்த வேண்டும். இதுவும் மறுபடியும் படம் எடுக்க வேண்டிய நிலையினைத் தவிர்க்க உதவும்.
இவ்வாறு நோயாளியைத் தேவையற்ற கதிர்வீச்சிலிருந்து பாதுகாக்கலாம்.

மேற்கோள்கள்

கதிர் மருத்துவம்
குடும்பம் (1967 திரைப்படம்)

எம். கிருஷ்ணன் நாயர் இயக்கத்தில் 1967 ஆம் ஆண்டு வெளியான மலையாளத் திரைப்படம் இது. மே 19 அன்று கேரளத்தின் பல்வேறு பகுதிகளில் வெளியானது.

நடித்தவர்கள்
சத்யன்
பிரேம் நசீர்
அம்பிகா
ஷீலா
டி. எஸ். முத்தய்ய
பங்கஜவல்லி
அடூர் பாசி

பாடல்கள்
இசை : ஆர். சுதர்சனம்

மேற்கோள்கள்

இணைப்புகள்
இன்டர்நெட் மூவி டேட்டாபேசில் ஆங்கிலத்தில்

1967 மலையாளத் திரைப்படங்கள்
இந்திய மலையாளத் திரைப்படங்கள்
தமிழ்நாட்டில் நடந்த குறிப்பிடத்தக்க கொலைகள்

தமிழ்நாட்டில் நடந்த குறிப்பிடத்தக்க கொலைகள் (அல்லது படுகொலைகள்) எனும் இக்கட்டுரை தமிழ்நாட்டில் நடந்த அரசியல், தொழில் அல்லது அமைப்புகளின் முக்கிய நபர்கள் அல்லது செய்திகளில் அதிகம் இடம்பிடித்த குறிப்பிடத்தக்கவர்களைப் பற்றியது.

 இராஜீவ் காந்தி திருபெரும்புத்தூரில் 1991ல் மனித வெடிகுண்டு தாக்குதலில் கொல்லப்பட்டார்.
 லீலாவதி, இந்தியப் பொதுவுடமைக் கட்சி, (மார்க்சிஸ்ட்) கட்சியின் உறுப்பினர் 1997 ஆம் ஆண்டு கொல்லப்பட்டார்.
 பழனி பாபா கொலை.
 திமுக முன்னாள் அமைச்சர் தா. கிருட்டிணன் மதுரையில் 2003ல் படுகொலை செய்யப்பட்டார்.
 காஞ்சிபுரம் வரதராஜ பெருமாள் கோயில் மேலாளர் சங்கரராமன் கடந்த 3.9.2004ல் கோயில் வளாகத்தில் வெட்டி படுகொலை செய்யப்பட்டார்.
 திமுகவைச் சேர்ந்த ஆலடி அருணா ஆலங்குளத்தில், கடந்த 2004ம் ஆண்டு டிசம்பர் 31ஆம் தேதி  படுகொலை செய்யப்பட்டார்
 முன்னாள் திமுக அமைச்சர் நேருவின் தம்பி இராமஜெயம் திருச்சியில் மார்ச் 28, 2012 ல் கொலை செய்யப்பட்டார்.
 பாஜக தலைவர்களில் ஒருவரான கணக்கு தனிக்கையாளர் ரமேஷ் 2013 ஜூலை 19ல் அவரது அலுவலகத்தில் வெட்டி கொலை செய்யப்பட்டார். 
 சாதிமறுப்பு திருமணம் செய்துகொண்ட உடுமலைப்பேட்டை சங்கர் 2016 மார்ச் 13ல் பேருந்துநிலையத்தில் கொலை செய்யப்பட்டார்.
 ஹாசினி என்ற சிறுமி கொலை 2017ல் செய்யப்பட்டார்

மேற்கோள்கள்

இந்தியாவில் குற்றங்கள்
தமிழ்நாட்டில் கொலை வழக்குகள்
காளிகா புராணம்

காளிகா புராணம் (, ) (பொ.ஊ. 10 ஆம் நூற்றாண்டு) என்பது பதினெட்டு உப புராணங்களில் ஒன்றாகும். இது ஒரு இந்து சமய நூலாகும். இதில் 9000 க்கும் மேற்பட்ட செய்யுட்களுடனான 98 பகுதிகளாக அமைந்துள்ளது. காளியின் பல்வேறு வடிவங்களையும் வணங்கும் முறைகளையும் இந்நூல் விளக்குகிறது.

ஆதாரங்கள் மேற்கோள்கள்

உப புராணங்கள்
சத்துவ புராணம்

ராஜசிக புராணம் என்பது திருமாலை புகழும் மகா புராணங்களாகும்.  சாத்துவ புராணங்கள் ("truth; purity") || விஷ்ணு புராணம், பாகவத புராணம், நாரத புராணம், கருட புராணம், பத்ம புராணம், வராக புராணம் ஆகிய புராணங்கள் இவ்வகைச் சார்ந்தவை.

இப்புராணங்களில் உலகம் உருவாவது முதல் பிரளைய காலத்தில் உலகம் அழிவது வரை அனைத்தும் படைப்பின் கடவுளான திருமாலால் நடைபெருகிறது என்ற வகையில் கூறப்பட்டுள்ளது. 

பதினெண் புராணங்கள்
ஐக்கிய அமெரிக்க கடல்சார் சிறப்புப் போர் மேம்பாட்டுக் குழு

ஐக்கிய அமெரிக்க கடல்சார் சிறப்புப் போர் மேம்பாட்டுக் குழு (United States Naval Special Warfare Development Group, அல்லது DEVGRU - டெவ்குரு) என்பது ஐக்கிய அமெரிக்காவின் நான்கு அந்தரங்க சிறப்புப் பிரிவு பயங்கரவாதத் தடுப்பு மற்றும் சிறப்பு நோக்கப் பிரிவுகளில் ஒன்று ஆகும். இது பொதுவாக சீல் டீம் 6 (கடல், வான், தரை அணி 6) என அழைக்கப்பட்டது. ஆயினும் இவ் முன்னைய பெயர் 1987ல் கலைக்கப்பட்டது.

குறிப்புகள்

ஐக்கிய அமெரிக்கப் படைத்துறை
கலிபோர்னியம்

</ref>
|naming=கலிபோர்னியாவில் கண்டுபிடிக்கப்பட்டதற்காக
|discovered by=லாரன்சு பெர்க்கிலி தேசிய ஆய்வுகூடம்
|discovery date=1950
}}
கலிபோர்னியம் (Californium) என்பது கதிரியக்கத் தன்மை கொண்ட உலோகத் தனிமம். இதன் குறியீடு Cf, அணு எண் 98, அணு நிறை 248. இத்தனிமம் முதற்தடவையாக 1950 ஆம் ஆண்டில் கலிபோர்னியா பல்கலைக்கழகத்தில் கியூரியம் ஆல்ஃபா துகள்களால் மோத விடப்பட்ட போது பெறப்பட்டது. ஆக்டினைடு வரிசையில் உள்ள இத்தனிமம் யுரேனியப் பின் தனிமங்களில் ஆறாவதாகும். கலிபோர்னியம் 252 என்னும் இதன் ஓரிடத்தான் அண்மைக்கதிர் மருத்துவத்தில் பயன்படுகிறது.

மிகவும் மாறுபட்டநியூட்ரான்களை கொடுக்கும் ஒரு தனிமமாகும் காலிபோர்னியம் 252 .இது தோற்றுவிக்கப் பட்டவிதம் விந்தையானது.யுரேனிய பிளவை ஆய்விலும் அணு ஆற்றல் ஆய்வின் பலனாகவும் பெறப்பட்ட தனிமம் இது.புளுட்டோனியம் தனிமத்தினைஅதிக செறிவுடையநியூட்ரான் பாய்வில் வைக்கும் போது,புளுட்டோனியம் காலிபோர்னியமாக மாற்றம் பெறுகிறது.இது (என்,ஆர்)வினை என்பது தெரிந்த ஒன்று.காலிபோர்னியத்தினை பெறுவது கடினமானது எனினும் மருத்துவத்திற்குப் போதுமான அளவு ஐக்கிய அமெரிக்க நாட்டில் இது தோற்றறுவிக்கப்பட்டுளது.ஆய்விற்காக சில கதிர் மருத்துவ மையங்களுக்கு அதனைக் கொடுத்து உதவி இருக்கிறார்கள். கதிரியக்கம் மூலம்  சிதைவுறும் போது இது நியூட்ரான்களையும் வெளிப்படுத்துகிறது.97% காலிபோர்னியம் ஆல்ஃபா துகளைகளை உமிழ்கின்றன.இத்துகள்கள் கொள்கலனின் சுவர்களில் தடுக்கப் பட்டுவிடுகின்றன.மருத்துவத்தில் அதன் பங்கு இல்லை.3% காலிபோர்னியம் 252 கதிரியக்கம் காரணமாக 85.5 ஆண்டு அரை வாணாளுடன் உள்ளது.இதன் போது நான்கு நியூட்ரான்களும் காமா கதிரும் வெளிப்படுகின்றன.இந்த நியூட்ரான்களின் கதிர்வீச்சளவு காமாக் கதிர்களைப்போல் 1.7 மடங்கு அதிகமாக உள்ளது.இந் அளவுகள் ஒரு செ.மீ. தொலைவிற்கு அப்பால் இவ்வேற்பளவுகள் மாற்றம் கொள்கின்றன.இதற்கு முக்கிய காரணம் காலிபோர்னியம் சிதைவின் போது தோன்றும் சில சேய்தனிமங்களில் இருந்து தோன்றும் காமாக் கதிர்களே ஆகும்.

கலிபோர்னியம் தரும் நியூட்ரான்களின் ஒப்பு கதிரியல் விளைவு கூடுதலாக உள்ளது கவனிக்கப்பட வேண்டும்.கலிபோர்னியத்தின் ஒப்பு  உயிரியல் விளைவு மூன்று என்று எடுத்துக் கொண்டால் ஒரு மைக்ரோ கிராம் காலிபோர்னியம்252 வும் ஒரு மில்லிகிராம் ரேடியமும் ஒரே விளைவுகளைக் கொடுப்பதாகக்கொள்ளலாம்.

மேற்கோள்கள்

வெளி இணைப்புகள் 

 Californium at The Periodic Table of Videos (University of Nottingham)
 NuclearWeaponArchive.org – Californium
 Hazardous Substances Databank – Californium, Radioactive

தனிமங்கள்
செயற்கைத் தனிமங்கள்
 
ஆக்டினைடுகள்
எட்டாம் வேற்றுமை

தமிழில் பெயரை பெயரை வேறுபடுத்திக் காட்டுவன வேற்றுமை (தமிழ் இலக்கணம்). தொல்காப்பியர் காலத்துக்கு முன்னர் தமிழில் வேற்றுமையை ஏழு வகையாக மட்டும் கொள்ளும் வழக்கம் இருந்தது. 	 தொல்காப்பியர் இதனை எட்டு எனக் காட்டினார்.  எட்டாம் வேற்றுமை என எண்-வரிசையில் பெயரிடப்பட்டுள்ள இதனை விளி வேற்றுமை என இதன் செயல்பாட்டு நோக்கிலும் பெயரிட்டு வழங்கி வந்தனர். எழுவாய் வேற்றுமையில் வினையாற்றும் பெயர் அழைக்கப்பட்டு விளி கொள்ளும்போது எட்டாம் வேற்றுமையாக மாறும்.  தொல்காப்பியத்தில் பெயர்ச்சொல் எட்டாம் வேற்றுமையாக மாறும் பாங்கு தனியாக 27 நூற்பாக்களில் விளக்கப்பட்டுள்ளன.

தொல்காப்பியருக்கு முந்திய காலத்தில் விளி-வேற்றுமையைப் பெயரது விகாரம் எனக் கருதினர்.   

நன்னூலானது தொல்காப்பியர் வேற்றுமை எட்டு எனக் கொண்டதை வழிமொழிகிறது. <ref>
<poe3m>ஏற்கும் எவ்வகைப் பெயர்க்கும் ஈறாய்ப் பொருள்
வேற்றுமை செய்வன எட்டே வேற்றுமை (நன்னூல் 291)
பெயரே ஐ ஆல் கு இன் அது கண்
விளி என்று ஆகும் அவற்றின் பெயர் முறை (நன்னூல் 292)</poem></ref> விளி கொள்ளும்போது இன்னின்ன ஈற்றெழுத்துச் சொற்கள் இன்னின்னவாறு திரிந்து விளி கொள்ளும் எனக் காட்டுகிறது.

விளி  கொள்ளும் உயிரீறு சொற்கள்

விளி கொள்ளும் மெய்யிறுதிச் சொற்கள்  
 [ன்], [ர்], [ல்], [ள்] அல்லாத மெய்யெழுத்துக்கள் விளி கொள்ளா.
 தான், யான், நீயிர், அவன் , யாவன்  - என்பன விளி கொள்ளா.

விரவுப் பெயர்கள் 
உயர்திணைக்கும் அஃறிணைக்கும் பொதுவான பெயர்களை விரவுப்பெயர் என்பர்.

விளி ஏற்கும் அஃறிணைப் பெயர்கள் 
'ஏ' என்னும் விளி-உருபு ஏற்று வரும். எடுத்துக்காட்டு:

சிறப்புக் குறிப்புகள் 
 அம்மா சாத்தா - என்னும் தொடரில் அம்மா என்பது விளி. இது 'அம்ம' என்னும் சொல்லின் நீட்டம் 
 நம்பி என்பதன் அண்மை விளி நம்பி. சேய்மை விளி நம்பீ. மிகு-சேய்மை விளி நம்பீஇ. 
 தமன், தமள், தமர், நமன், நமள், நமர், நுமன், நுமள், நுமர், எமன், எமள், எமர், எம்மான், எம்மாள், எம்மார், நும்மான், நும்மாள், நும்மார் முதலான தன்மை, முன்னிலை, படர்க்கைப் பெயர்கள் விளி ஏற்பதில்லை.

அடிக்குறிப்பு 

வேற்றுமைத்தொகை வகைகள்